કોંગ્રેસ નેતા પી.ચિદમ્બરમે કુલ નવ બજેટ રજૂ કર્યાં છે. જેમાં આઠ પૂર્ણ બજેટનો સમાવેશ થાય છે. તેમણે યુપીએ પ્રથમ સરકારના કાર્યકાળમાં ર૦૦૪થી ર૦૦૮ સુધી સતત પાંચ બજેટ રજૂ કર્યાં હતાં. વર્ષ ર૦૦૯માં પ્રણવ મુખરજીએ વચગાળાનું બજેટ રજૂ કર્યું હતું. યશવંતસિંહાએ ૧૯૯૮થી ર૦૦ર સુધી સતત પાંચ બજેટ રજૂ કર્યાં હતાં. અટલ બિહારી વાજપેયી સરકાર દરમિયાન નાણાં પ્રધાન યશવંતસિંહાના કાર્યકાળમાં જ બજેટ રજૂ કરવાનો સમય સાંજે પ-૦૦ વાગ્યાના બદલે સવારે ૧૧-૦૦ વાગ્યાનો કરવામાં આવ્યો હતો.